**Melding om fisket uke 46/2024**

Rapporten skrevet mandag 18.11.2024 av Audun Reiertsen og Willy Godtliebsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 46, d.v.s. 11.–17. november 2024.

Som vanlig denne høsten kom vi heller ikke i uke 46 unna noen dager med mye vind og landligge for kystflåten. Til tross for det tok omsetninga seg opp sammenlignet med uka før. For kystflåten var det økte landinger av torsk, sei, hyse, reke og kveite, mens det var reduksjon for kongekrabbe og breiflabb. Størst kvantum av torsk og hyse var fisket og levert i Øst-Finnmark der line/autoline står for det meste. Fremdeles mest sei i garnfangstene i Nord-Troms der aktiviteten er økende. Landingene og omsetningen av fryst råstoff tok seg godt opp, med størst verdi oppnådd for torsk og sei i uke 46.

Råfisklagets omsetning i uke 46 er på 240 millioner kroner (foreløpig tall), som er opp fra 121 millioner kroner uka før. I tallet for uke 46 inngår 11 millioner kroner etter landinger fra utenlandske båter. Omsetningen for norske båter utgjorde dermed 229 millioner kroner, fordelt med 68 millioner på fersk og 161 millioner på fryst råstoff.

## Sammenlignet med 2023

Tilsvarende for uke 46 i fjor, var omsetningen 226 millioner kroner. Av dette var 13 millioner kroner etter landinger fra utenlandske båter. Omsetningen for norske båter var på 213 millioner kroner fordelt med 77 på fersk og 136 på fryst råstoff.

Hittil i år, pr uke 46, er Råfisklagets totalomsetning 14,7 milliarder kroner, som er nær 1,7 milliarder kroner lavere enn til samme tid i fjor. Omsetningen for utenlandske båter er imidlertid opp med 0,5 milliarder kroner, til 2,4 milliarder kroner. For norske båter er det dermed en reduksjon på nærmere 2,2 milliarder kroner, fra 14,5 milliarder kroner i fjor til 12,3 i år.

Omsetning uke 46, 2024
Råfisklagets omsetning for norske båter i uke 46 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 46/2024, fordelt pr fersk/fryst og pr fiskeslag


### Frystomsetning

Foreløpige tall for norske båter i perioden viser 161 millioner kroner i uke 46, opp fra 55 millioner kroner i uke 45. Torsk, sei, hyse og reke stod for det meste av frystomsetningen i uke 46, slik det framgår av tabell 1.

Når det gjelder landinger av fryst råstoff i uke 46 som bare delvis er omsatt, har vi totale landinger på 4.240 tonn, opp fra 3.160 tonn i uke 45. Inkludert i disse tallene var 2.310 tonn levert av 4 trålere, herav 1.050 tonn torsk, 550 tonn snabeluer, 290 tonn sei og 230 tonn hyse. Videre var 5 autolinebåter inne med 1.650 tonn, av det var 590 tonn torsk, 350 tonn hyse, 300 tonn flekksteinbit og 260 tonn blåsteinbit. En garnbåt leverte 200 tonn, hovedsakelig sei. En snurrevadbåt leverte 60 tonn, for det meste torsk.

### Ferskomsetning

Omsetningen av ferskt råstoff i uke 46 utgjorde 67 millioner kroner, opp fra 50 millioner kroner uken før. Torsk, sei, kveite, hyse, kongekrabbe og breiflabb stod for det meste av ferskomsetningen, jf. tabell 1.

Omsetningen av fersk torsk i uke 46 utgjorde 810 tonn til en verdi av 28 millioner kroner, opp fra 430 tonn og 14 millioner kroner uken før. 410 tonn var levert i Øst-Finnmark, 270 tonn i Troms, 110 tonn i Vest-Finnmark. Av kvantumet levert Øst-Finnmark var 210 tonn tatt på line/autoline, 170 tonn var tråltorsk, og 30 tonn var tatt på snurrevad. Det meste av de 270 tonnene som var levert i Troms var tatt på garn i nordfylket der fisken følger sildeinnsiget. I Vest-Finnmark var 50 tonn tatt på snurrevad og 40 tonn på garn.

Tabell 2 og 3 viser fordelingen av landingene av fersk torsk pr leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 46, 2024 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


Tabell 3. Priser av fersk torsk per redskap, A og ekstra kvalitet fra norske båter i uke 46, 2024, eksklusiv restråstoff.


Omsetningen av fersk sei i uke 46 utgjorde 1.180 tonn til en verdi av 15,4 millioner kroner. En økning fra 850 tonn/10,6 millioner kroner i uke 45. Troms var største leveringssone med 590 tonn av totalen, etterfulgt av Vest-Finnmark med 260 tonn, Vesterålen med 160 tonn, Øst-Finnmark med 90 tonn, Lofoten/Salten med 40 tonn, og ellers fra 15 tonn og lavere levert i øvrige soner. Av kvantumet levert Troms var 420 tonn tatt på garn, 100 tonn på snurrevad og 40 tonn på trål, garnkvantumet var i hovedsak fisket og levert i nordfylket. I Vest-Finnmark var 140 tonn tatt på trål, og 60 tonn på hver av snurrevad og garn. I Vesterålen og Øst-Finnmark var det meste av seikvantumet tatt på snurrevad, mens kvantumet levert Lofoten/Salten var tatt på garn og lina.

Tabell 4: Omsetning av fersk sei, A og ekstra kvalitet fra norske båter i uke 45, 2024 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.


Kvantumet fersklevert hyse tok seg litt opp i uke 46 til 280 tonn til verdi 4,0 millioner kroner, fra 170 tonn/2,4 millioner kroner uken før. Det meste, 220 tonn, var tatt på line/autoline. Etterfulgt av 20-30 tonn på hver av snurrevad og garn. Størst kvantum levert i Øst-Finnmark med 120 tonn, ellers spredt, jf. tabell 5.

Tabell 5: Omsetning av fersk hyse, krokfanget, A og ekstra kvalitet fra norske båter i uke 46, 2024 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


I uke 46 ble det omsatt 7 tonn kongekrabbe til verdi 2,5 millioner kroner mot 9 tonn/3,0 millioner uken før. Kvantumet var jevnt fordelt innenfor og utenfor kvoteregulert område, med leveranser fra henholdsvis 29 og 89 båter. Av totalkvantumet ble 3,0 tonn tatt på Varanger, 1,3 tonn på Laksefjorden og 1,1 tonn i området rundt Magerøya, ellers labert. Så langt i år er det omsatt 1.422 tonn kongekrabbe til en verdi av 412 millioner kroner, fordelt med 765 tonn/314 millioner fra regulert fiskeri og 647 tonn/93 millioner kroner fra uregulert fiske. Til sammenligning var det til samme tid i 2023 omsatt 2.540 tonn kongekrabbe til en verdi av 709 millioner kroner, fordelt med 2.090 tonn/645 millioner kroner fra regulert fiskeri og 440 tonn/60 millioner kroner fra uregulert fiskeri.

I uke 46 ble det omsatt 18 tonn ferske reker til en verdi av 1,4 millioner kroner, opp fra 12 tonn/1,0 millioner kroner uka før. 4,9 tonn fisket på Altafjorden, 3,1 tonn på Kvænangen, 3,0 tonn på Lyngen, 2,6 tonn i området Sør-Troms/Malangen, ellers god spredning. Hittil i år er det omsatt 1.243 tonn ferske reker til en verdi av 112 millioner kroner. Sammenlignet med i fjor da det var omsatt 982 tonn med en verdi på 90 millioner kroner.

I uke 46 ble det omsatt 129 tonn fersk kveite til en fangstverdi av 8,9 millioner kroner, opp fra 105 tonn og 7,1 millioner kroner uka før. Størst kvantum i uke 46 var levert i Vest-Finnmark med 51 tonn, etterfulgt av Troms med 39 tonn og Lofoten/Salten med 20 tonn. Kvanta fra 7 tonn og lavere i resterende soner. Så langt er omsetningen av fersk kveite kommet opp i 2.525 tonn til verdi 156 millioner kroner, mot 2.343 tonn og 134 millioner kroner til samme tid i fjor.

Det ble omsatt 70 tonn fersk breiflabb i uke 46, dette hadde en samlet verdi på 2,2 millioner kroner. En nedgang fra uken før når det var omsatt 89 tonn til en verdi av 2,8 millioner kroner. Størst del av kvantumet ble landet i Lofoten/Salten med 24 tonn, etterfulgt av Troms med 14 tonn, Helgeland med 12 tonn, og ellers spredt. Fangstene ble levert av totalt 326 fartøy til 66 kjøpere. Så langt i år er omsetningen av fersk breiflabb nådd opp i 3.187 tonn og 100 millioner kroner, opp fra 2.354 tonn og 74 millioner kroner til samme tid i fjor.

**Øst-Finnmark**
Fra omsetninga fraperioden i uke 46 i 2024 har vi følgende oversikt:


**Vest-Finnmark**
Fra omsetninga fra perioden i uke 46 i 2024 har vi følgende oversikt:


**Troms**
Fra omsetninga fraperioden i uke 46 i 2024 har vi følgende oversikt:


**Vesterålen**
Fra omsetninga fraperioden i uke 46 i 2024 har vi følgende oversikt:


**Lofoten/Salten**
Fra omsetninga fraperioden i uke 46 i 2024 har vi følgende oversikt:


**Helgeland-Nordmøre**
Fra omsetninga fraperioden i uke 46 i 2024 har vi følgende oversikt:
